Le Mespris de la vie et consolation contre la mort/« Il ny à si grossier qui ne connoisse bien »
# Le Mespris de la vie et consolation contre la mort/« Il ny à si grossier qui ne connoisse bien »

Il ny à si grossier qui ne connoisse bien Devoir un jour mourir, & toutefois quant l’heure De la mort est venue, il se tourmente, & pleure Desireus de sa perte, & jalous de son bien.

N’a il pas bien faillu que pere & mere tien Homme sans jugement, auparavant toy meure ? Comment ? es tu ne seul à fortune meilleure Sur lequel de la mort le trait ne puisse rien ?

Tous ceus qui devant toy ont veu l’œil de ce monde, Ceus quiconque apres toy verront sa tresse blonde Dans l’aveugle cercueil comme toy tomberont :

Telle est la loy de Dieu de tout peuple receue Que toute voye aura une certaine issue, En fin tu t’en iras ou toutes choses vont.

